EkBass/fiwiki-20250220-pages-articles huggingface dataset:
Lentopallon maailmanliiga 2010

Lentopallon maailmanliigassa pelasi kaudella 2010 kuusitoista joukkuetta. Alkusarja pelattiin neljässä lohkossa, joiden voittajat ja isäntäjoukkue Argentiina sekä paras lohkokakkonen selvisi lopputurnaukseen. Lopputurnaus pelattiin Cordobassa 21. - 25. heinäkuuta 2010. Kiina ja Etelä-Korea joutuivat karsimaan paikastaan maailmanliigassa 2011. ==Alkusarjan taulukot== ===Ryhmä A=== Joukkue O V3 V2 H1 H0 Erät p-suhde P Brasilia 12 8 3 0 1 33-16 1,140 30 3-1,3-2 0-3,3-1 3-1,3-0 Bulgaria 12 8 0 2 2 30-13 1,076 26 1-3,2-3 3-0,3-1 3-0,3-1 Alankomaat 12 5 0 1 6 19-22 0,955 16 1-3,2-3 0-3,0-3 3-0,3-1 Etelä- Korea 12 0 0 0 12 5-36 0,831 0 1-3,1-3 0-3,0-3 0-3,0-3 ===Ryhmä B=== Joukkue O V3 V2 H1 H0 Erät p-suhde P Italia 12 7 2 3 0 33-15 1,099 28 2-3,2-3 3-0,3-2 3-0,3-0 Serbia 12 6 3 2 1 32-18 1,063 26 1-3,3-2 3-1,2-3 3-0,3-1 Ranska 12 1 4 1 6 20-29 0,981 12 3-2,1-3 0-3,0-3 3-0,1-3 Kiina 12 1 0 3 8 11-34 0,864 6 0-3,0-3 1-3,2-3 2-3,2-3 ===Ryhmä C=== Joukkue O V3 V2 H1 H0 Erät p-suhde P Venäjä 12 9 1 0 2 31-12 1,209 29 3-0,3-1 3-0,3-1 3-1,3-2 Yhdysvallat 12 6 2 1 3 28-21 0,997 23 3-0,1-3 2-3,3-1 3-1,3-0 Suomi 12 3 1 1 7 18-28 0,947 12 0-3,3-1 1-3,1-3 2-3,3-1 Egypti 12 1 1 3 7 16-32 0,891 8 0-3,0-3 2-3,2-3 0-3,3-0 ===Ryhmä D=== Joukkue O V3 V2 H1 H0 Erät p-suhde P Kuuba 12 7 4 0 1 33-15 1,074 29 3-0,3-1 3-2,0-3 3-1,3-2 Saksa 12 6 1 1 4 26-21 1,039 21 2-3,1-3 3-1,3-0 3-1,3-1 Puola 12 5 1 2 4 24-24 1,008 19 0-3,1-3 2-3,1-3 3-1,3-1 Argentiina 12 0 0 3 9 13-36 0,892 3 2-3,0-3 0-3,1-3 1-3,2-3 ==Lopputurnaus== ===Ryhmä E=== Joukkue O V3 V2 H1 H0 Erät p-suhde P Brasilia 2 0 2 0 0 6-4 1,044 4 3-2 3-2 Serbia 2 1 0 1 0 5-3 1,095 4 - 3-0 Argentiina 2 0 0 1 1 2-6 0,865 1 - - ===Ryhmä F=== Joukkue O V3 V2 H1 H0 Erät p-suhde P Venäjä 2 0 2 0 0 6-4 1,151 4 3-2 3-2 Kuuba 2 1 0 1 0 5-3 1,000 4 - 3-0 Italia 2 0 0 1 1 2-6 0,852 1 - - ===Mitalipelit=== 1\. erä 2. erä 3. erä 4. erä 5. erä SF 24. heinäkuuta 17.30 3–0 26–24 25–15 25–20 SF 24. heinäkuuta 21.00 3–1 21–25 25–19 25–21 25-20 3-4 25. heinäkuuta 17.00 3–2 28–30 25–20 22–25 25-22 15-12 1-2 25. heinäkuuta 21.00 3–1 25–22 25–22 16–25 25–23 == Karsinnat == * Puerto Rico voitti Kiinan 3-1 ja 3-1 ja nousi maailmanliigaan. * Etelä-Korea säilyi voitettuaan Japanin 3-1 ja 3-1. Japani sai myöhemmin Alankomaiden paikan ja Portugali Egyptin paikan liigassa. == Lähteet == * http://www.todor66.com/volleyball/World_League/2010.html * http://www.todor66.com/volleyball/World_League/2011_Q.html 2010 Maailmanliiga Maailmanliiga 2010
Albert Von Tilzer

Albert Von Tilzer, alk. Albert Gumm (29. maaliskuuta 1878 Indianapolis – 1. lokakuuta 1956 Los Angeles) oli yhdysvaltalainen säveltäjä ja musiikinkustantaja. Hänen tunnetuin sävellyksensä on Jack Norworthin sanoittama ”Take Me Out to the Ball Game” vuodelta 1908. == Elämä ja ura == Albert Gumm syntyi Indianapolisissa 1878. Hänen veljensä Harry Gumm vaihtoi sukunimensä musiikkiuransa alussa Von Tilzeriksi. Tilzer oli perheen äidin tyttönimi. Kun Harry alkoi menestyä Tin Pan Alleylla, muutkin perheen lapsista omaksuivat hänen valitsemansa sukunimen. Albert Von Tilzer aloitti uransa musiikinkustantamo Shapiro, Bernstein & Von Tilzerin Chicagon toimistossa. Hänen veljensä Harry oli yksi yhtiön osakkaista. Vuonna 1903 Albert perusti veljensä Jackin kanssa oman kustantamonsa New Yorkin West 28th Street -kadulle. Yhtiön nimeksi tuli York Music Company ja ensimmäinen julkaisema hitti oli Albert Von Tilzerin ja Cecil Mackin kappale ”Teasin’” vuonna 1904. Vuonna 1907 Von Tilzer kirjoitti kokeneen sanoittaja Jack Norworthin kanssa kappaleen ”Honey Boy”. Yhteistyö Norworthin kanssa tuotti seuraavana vuonna kappaleet ”Smarty” ja ”Take Me Out to the Ball Game”. Jälkimmäisestä kappaleesta tuli suosittu ja sitä soitetaan Yhdysvalloissa edelleen yleisesti baseball-otteluiden yhteydessä. Von Tilzer sävelsi vuonna 1910 kappaleen ”Put Your Arms Around Me”. Eddie Cantor teki hänen sävellyksestään ”Oh, How She Could Yacki Hacki Wicki Wacki Woo” hitin vuonna 1917. Lew Brown sanoitti useita Von Tilzerin sävellyksiä, joista suosituimpiin kuuluu ”Oh By Jingo! Oh By Gee!” vuodelta 1919. Kappale on laulettu muun muassa elokuvissa Vaalea villikko (1945) ja Miehiä metsästämässä (1952). Vuodesta 1920 lähtien Von Tilzer sävelsi musiikkia Broadway-näytelmiin. Tärkeimpiin hänen säveltämiinsä musikaaleihin kuuluu vuoden 1920 Honey Girl, joka sisälsi hittikappaleet ”Chili Bean” (säv. Lew Brown) ja ”I’ll Be with You in Apple Blossom Time” (san. Neville Fleeson). Muita Von Tilzerin Broadway-musikaaleja ovat The Gingham Girl, Adrienne ja Bye, Bye Bonnie. Von Tilzerin musiikki kuitenkin alkoi 1920-luvulla menettää suosiotaan yleisön mieltymysten muuttuessa. Äänielokuvan aikakauden alussa hän muutti monien muiden Broadway-säveltäjien tavoin Hollywoodiin kirjoittamaan elokuvamusiikkia. Hän sävelsi kappaleita muun muassa elokuvien Rainbow Over Broadway (1933) ja Here Comes the Band (1935) musiikkiraidalle. Viimeisen kappaleensa ”I’m Praying to Saint Christopher” Von Tilzer kirjoitti vuosien hiljaiselon jälkeen noin vuonna 1950. Hän kuoli Los Angelesissa lokakuussa 1956. Albert Von Tilzer valittiin Songwriters Hall of Fame -kunniagalleriaan vuonna 1970. == Lähteet == Luokka:Vuonna 1878 syntyneet Luokka:Vuonna 1956 kuolleet Luokka:Yhdysvaltalaiset säveltäjät Luokka:Songwriters Hall of Fame
Päätie 3 (Ahvenanmaa)

Päätie 3 () on Ahvenanmaalla kulkeva valtatie, joka alkaa Maarianhaminasta ja päättyy Långnäsiin. Sen pituus on 26 kilometriä. Päätie 3 kulkee seuraavien kuntien alueella: Jomala, Lemland ja Lumparland. == Nähtävyydet == Ainoaksi tien varrella olevaksi nähtävyydeksi luokittuu Lemströmin kanava. Ahvenanmaa Luokka:Maarianhaminan liikenne Luokka:Lemland Luokka:Lumparland Luokka:Ahvenanmaan tiet
Hallberg

Hallberg on muun muassa seuraavien henkilöiden sukunimi: * Aimo Hallberg (1865–1937), suomalainen pankinjohtaja, everstiluutnantti ja kotkalainen kunnallispoliitikko * Anna Hallberg (s. 1963), ruotsalainen poliitikko ja ministeri * Bengt Hallberg (1932–2013), ruotsalainen jazzpianisti, -säveltäjä ja -sovittaja * Eduard Hallberg (s. 2003), suomalainen alppihiihtäjä * Ejnar Hallberg (1880–1972), suomalainen pankinjohtaja, liikemies ja numismaatikko, Mauritz Hallbergin poika * Emil Hallberg (s. 1995), suomalainen näyttelijä ja tanssija * Gerda Hallberg (1882–1909), suomalainen lastenkirjailija * Gösta Hallberg-Cuula (1912–1942), ruotsalainen sotilas ja poliitikko * Harry Hallberg (1914–1997), ruotsalainen veneenveistäjä ja yrittäjä * Helena Ahti- Hallberg (s. 1968), suomalainen tanssija, tanssinopettaja ja yrittäjä * Kajsa Hallberg Adu (s. 1981), ruotsalainen bloggaaja ja akateeminen luennoitsija * Lin Hallberg (s. 1956), ruotsalainen kirjailija * Mauritz Hallberg (1851–1924), suomalainen valtiopäivämies ja RKP:n kansanedustaja * Melker Hallberg (s. 1995), ruotsalainen jalkapalloilija * Messiah Hallberg (s. 1984), ruotsalainen koomikko ja juontaja * Pekka Hallberg (s. 1944), Suomen korkeimman hallinto-oikeuden presidentti 1993–2012 * Per Hallberg (s. 1958), ruotsalainen Oscar-palkittu äänitehosteiden suunnittelija * Raino Hallberg (1890–1970), suomalainen kokoomuslainen poliitikko * Ulrika Hallberg (s. 1952), suomalainen balettitanssija. == Nimen muita merkityksiä == * Harry Hallberg (1914–1997), ruotsalainen veneenveistäjä ja yrittäjä
Joseph Mahn Erie

Joseph Mahn Erie (18. maaliskuuta 1925 – 25. lokakuuta 2017) oli myanmarilainen roomalaiskatolinen piispa. Hänet vihittiin papiksi 21. joulukuuta 1951 ja nimitettiin Basseinin hiippakunnan johtoon 16. helmikuuta 1968. Piispaksi vihkiminen seurasi 12. kesäkuuta. Pääkonsekraattorina toimi Giuseppe Caprio, jota avustivat Aloysius Moses U Ba Khim ja Gabriel Thohey Mahn-Gaby.Catholic-Hierarchy.org: Bishop Joseph Mahn Erie Mahn Erie erosi tehtävistään piispana 3. kesäkuuta 1982. Mahn Erie kuoli 92-vuotiaana 25. lokakuuta 2017. == Lähteet == Luokka:Myanmarilaiset katoliset piispat Luokka:Vuonna 1925 syntyneet Luokka:Vuonna 2017 kuolleet
João Evangelista Martins Terra

João Evangelista Martins Terra (7. maaliskuuta 1925 Jardinópolis – 11. maaliskuuta 2022) oli brasilialainen roomalaiskatolinen piispa. Hänet vihittiin papiksi 22. joulukuuta 1956, ja hänestä tuli jesuiittapappi 2. helmikuuta 1964 Martins Terra sai 17. elokuuta 1988 nimityksen Olinda e Recifen arkkihiippakunnan vihkipiispaksi ja Bagiksen titulaaripiispaksi. Piispaksi konsekroinnin suoritti 20. marraskuuta Carlo Furno, jota avustivat José Cardoso Sobrinho ja Luciano Pedro Mendes de Almeida. 15. kesäkuuta 1994 Martins Terra nimitettiin Brasílian arkkihiippakunnan vihkipiispaksi, jona hän toimi, kunnes jäi eläkkeelle 16. kesäkuuta 2004. Sama titulaaripiispan arvo jäi hänelle. == Lähteet == Luokka:Brasilialaiset papit Luokka:Katoliset piispat Luokka:Jesuiitat Luokka:Vuonna 1925 syntyneet Luokka:Vuonna 2022 kuolleet
John Hsane Hgyi

John Hsane Hgyi (15. joulukuuta 1953 – 22. heinäkuuta 2021 Pathein) oli myanmarilainen roomalaiskatolinen piispa. Hänet vihittiin papiksi 7. maaliskuuta 1982 ja nimitettiin Patheinin hiippakunnan vihkipiispaksi sekä Puppin titulaaripiispaksi 25. tammikuuta 2003. Piispaksi vihkiminen seurasi 22. maaliskuuta. Pääkonsekraattorina toimi Adriano Bernardini, jota avustivat Charles Maung Bo ja Paul Zingtung Grawng.Catholic-Hierarchy.org: Bishop John Hsane Hgyi Hsane Hgyi sai 24. toukokuuta 2003 nimityksen Patheinin piispaksi, ja hänet asetettiin virkaansa 24. elokuuta. == Lähteet == Luokka:Myanmarilaiset katoliset piispat Luokka:Vuonna 1953 syntyneet Luokka:Vuonna 2021 kuolleet
Eduard Nécsey

Eduard Nécsey (9. helmikuuta 1892 – 19. kesäkuuta 1968) oli slovakialainen roomalaiskatolinen arkkipiispa. Hänet vihittiin papiksi 30. kesäkuuta 1915 ja nimitettiin Nitran hiippakunnan vihkipiispaksi sekä Velician titulaaripiispaksi 12. maaliskuuta 1943. Piispaksi vihkiminen seurasi 16. toukokuuta. Pääkonsekraattorina toimi Karol Kmetko, jota avustivat Andrej Skrábik ja Michal Buzalka.Catholic-Hierarchy.org: Archbishop Eduard Nécsey Nécsey sai vuonna 1949 nimityksen Nitran apostoliseksi hallitsijaksi, jona hän toimi, kunnes kuoli 76-vuotiaana. 16. toukokuuta 1968 hän sai nimityksen Velician titulaariarkkipiispaksi. Nécsey osallistui Vatikaanin toiseen kirkolliskokoukseen. == Lähteet == Luokka:Slovakialaiset papit Luokka:Katoliset arkkipiispat Luokka:Vuonna 1892 syntyneet Luokka:Vuonna 1968 kuolleet
Gabriel Thohey Mahn-Gaby

Gabriel Thohey Mahn-Gaby (19. syyskuuta 1927 Kanazogon – 5. toukokuuta 2016) oli myanmarilainen roomalaiskatolinen arkkipiispa. Hänet vihittiin papiksi 21. joulukuuta 1951.Catholic-Hierarchy.org: Archbishop Gabriel Thohey Mahn-Gaby Thohey Mahn-Gaby sai 9. marraskuuta 1964 nimityksen Rangoonin koadjuuttoriarkkipiispaksi ja Stauropoliin titulaariarkkipiispaksi. Piispaksi vihkiminen seurasi 2. helmikuuta 1965. Pääkonsekraattorina toimi Victor Bazin, jota avustivat George Maung Kyaw ja Sebastian U Shwe Yauk. Thohey Mahn-Gabysta tuli 19. kesäkuuta 1971 Rangoonin arkkipiispa. Hänen kaudellaan arkkihiippakunnan nimi vaihdettiin Yangoniksi. Hän jäi eläkkeelle 30. syyskuuta 2002. == Lähteet == Luokka:Myanmarilaiset katoliset piispat Luokka:Katoliset arkkipiispat Luokka:Vuonna 1927 syntyneet Luokka:Vuonna 2016 kuolleet
Marián Chovanec

Marián Chovanec (s. 16. syyskuuta 1957 Trenčín) on slovakialainen roomalaiskatolinen piispa. Hänet vihittiin papiksi Nitran hiippakuntaan 17. kesäkuuta 1989 ja nimitettiin sen vihkipiispaksi sekä Maxitan titulaaripiispaksi 22. heinäkuuta 1999. Piispaksi vihkiminen seurasi 18. syyskuuta. Pääkonsekraattorina toimi Ján Chryzostom Korec, jota avustivat Luigi Dossena ja Ján Sokol.Catholic-Hierarchy.org: Bishop Marián Chovanec 20\. marraskuuta 2012 Chovanec sai nimityksen Banská Bystrican piispaksi, jonka virkaan hänet asetettiin 15. joulukuuta. == Lähteet == Luokka:Slovakialaiset papit Luokka:Katoliset piispat Luokka:Vuonna 1957 syntyneet Luokka:Elävät henkilöt
Raymond Conway Benjamin

Raymond Conway Benjamin (24. helmikuuta 1925 Rockhampton – 6. maaliskuuta 2016) oli australialainen roomalaiskatolinen piispa. Hänet vihki papiksi Rockhamptonin hiippakuntaan Andrew Gerard Tynan 25. heinäkuuta 1949. Hänet nimitettiin Townsvillen hiippakunnan johtoon 14. helmikuuta 1984, ja piispaksi vihkiminen seurasi 9. toukokuuta. Pääkonsekraattorina toimi Francis Roberts Rush, jota avustivat Leonard Anthony Faulkner ja Lancelot John Goody.Catholic- Hierarchy.org: Bishop Raymond Conway Benjamin Benjamin jäi eläkkeelle 18. huhtikuuta 2000. == Lähteet == Luokka:Australialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2016 kuolleet
Pedro Rocamora y García

Pedro Rocamora y García (11. helmikuuta 1832 Granja de Rocamora – 19. tammikuuta 1925) oli espanjalainen roomalaiskatolinen piispa. Hänet nimitettiin Tortosan hiippakunnan johtoon 21. toukokuuta 1894, ja piispaksi vihkiminen seurasi 26. elokuuta. Pääkonsekraattorina toimi Juan Maura y Gelabert, jota avustivat José Meseguer y Costa ja Cornelius O'Brien.Catholic- Hierarchy.org: Bishop Pedro Rocamora y García Rocamora y García kuoli 92-vuotiaana virassa. == Lähteet == Luokka:Espanjalaiset papit Luokka:Katoliset piispat Luokka:Vuonna 1832 syntyneet Luokka:Vuonna 1925 kuolleet
José Meseguer y Costa

José Meseguer y Costa (9. marraskuuta 1843 – 9. joulukuuta 1920) oli espanjalainen roomalaiskatolinen arkkipiispa. Hänet vihittiin papiksi 21. joulukuuta 1867 ja nimitettiin Léridan hiippakunnan johtoon 30. joulukuuta 1889. Piispaksi vihkiminen seurasi 19. maaliskuuta 1890. Pääkonsekraattorina toimi Benito Sanz y Forés, jota avustivat Tomás Belestá y Cambeses ja José Tomás Mazarrasa y Rivas.Catholic-Hierarchy.org: Archbishop José Meseguer y Costa Meseguer y Costa sai 27. maaliskuuta 1905 nimityksen Granadan arkkipiispaksi, jona hän toimi, kunnes kuoli 77-vuotiaana virassa. == Lähteet == Luokka:Espanjalaiset papit Luokka:Katoliset arkkipiispat Luokka:Vuonna 1843 syntyneet Luokka:Vuonna 1920 kuolleet
Matthew Kia Yen-wen

Matthew Kia Yen-wen (; 17. tammikuuta 1925 – 22. elokuuta 2017) oli taiwanilainen roomalaiskatolinen arkkipiispa. Hänet vihittiin papiksi 15. heinäkuuta 1951 ja nimitettiin Kiayin hiippakunnan johtoon 21. toukokuuta 1970. Piispaksi vihkiminen seurasi 16. heinäkuuta. Pääkonsekraattorina toimi Paul Yü Pin, jota avustivat Stanislaus Lokuang ja Joseph Kuo Joshih.Catholic- Hierarchy.org: Archbishop Matthew Kia Yen-wen Kia Yen-wen nimitettiin 14. joulukuuta 1974 Hwalienin piispaksi ja sitten 15. marraskuuta 1978 Taipein arkkipiispaksi, jona hän toimi, kunnes erosi tehtävistään 11. helmikuuta 1989. == Lähteet == Luokka:Taiwanilaiset papit Luokka:Katoliset arkkipiispat Luokka:Vuonna 1925 syntyneet Luokka:Vuonna 2017 kuolleet
Paul Ch'eng Shih-kuang

Paul Ch'eng Shih-kuang (; 15. syyskuuta 1915 – 23. elokuuta 2012GCatholic.com: Diocese of Tainan) oli taiwanilainen roomalaiskatolinen piispa. Hänet vihittiin papiksi 29. kesäkuuta 1943 ja nimitettiin Taipein arkkihiippakunnan vihkipiispaksi sekä Ucculan titulaaripiispaksi 3. toukokuuta 1960. Piispaksi vihkiminen seurasi 25. heinäkuuta. Pääkonsekraattorina toimi Thomas Tien Ken- hsin, jota avustivat Joseph Kuo Joshih ja Thomas Niu Hui-ching.Catholic- Hierarchy.org: Bishop Paul Ch’eng Shih-kuang Ch'eng Shih-kuang sai 7. kesäkuuta 1966 nimityksen Tainanin piispaksi, jona hän toimi, kunnes jäi eläkkeelle 3. joulukuuta 1990. Samanaikaisesti hän toimi Kiayin apostolisena hallitsijana, joksi hänet nimitettiin 30. elokuuta 1969 ja jonka tehtävistä hän erosi 16. heinäkuuta 1970. Ch'eng Shih-kuang osallistui Vatikaanin toiseen kirkolliskokoukseen. == Lähteet == Luokka:Taiwanilaiset papit Luokka:Katoliset piispat Luokka:Vuonna 1915 syntyneet Luokka:Vuonna 2012 kuolleet
Pujottelu

Pujottelu (joskus käytetään myös norjalaisperäistä sanaa slalom) on termi, joka voi tarkoittaa mitä tahansa urheilulajia, jossa tarkoituksena on suoriutua kepein tai portein merkitystä radasta mahdollisimman nopeasti. Porttien vuoksi urheilijan reitti radalla ei ole suoraviivainen. Lajikohtaisia artikkeleja: * Koskipujottelu * Pujottelu (alppihiihto) Luokka:Seulonnan keskeiset artikkelit
Unisonic (albumi)

Unisonic on saksalaisen hard rock/heavy metal -yhtye Unisonicin debyyttialbumi. Se on ensimmäinen pitkäsoitto studioalbumi sitten Helloweenin Keeper of the Seven Keys, Pt. 2 (1988), jossa on molemmat Kai Hansen ja Michael Kiske esiintymässä kaikissa kappaleissa. Suurimman osan kappaleista on kirjoittanut Dennis Ward ja Kai Hansen Mandy Meyerin ja Michael Kisken tuomalla lisä sisällöllä. YouTubeen kuvattiin musiikkivideo Unisonic- kappaleesta. Albumi julkaistiin 21. maaliskuuta 2012 Japanissa, 30. maaliskuuta 2012 Euroopassa ja 22. toukokuuta 2012 Yhdysvalloissa, levyn kansikuvan ollessa Martin Haeuslerin tekemä. Albumi julkaistiin useina erikoisversiona, kuten Euroopan (Mediabook), Japanin ja Pohjois-Amerikan, jokainen sisältäen eri bonuskappaleen. Unisonicin debyyttialbumi liittyi usealle kansainväliselle soittolistalle nousten korkeimmalle Suomen virallisella listalla, Japanin albumilistalla, Saksan albumilistalla ja Ruotsin albumilistalla. == Kappaleet == == Kokoonpano == * Michael Kiske – laulu * Kai Hansen – kitara, taustalaulu, avustava tuottaja * Mandy Meyer – kitara * Dennis Ward – bassokitara, taustalaulu, tuottaja, teknikko, miksaaja * Kosta Zafiriou – rummut, lyömäsoittimet \+ * Günter Werno – kosketinsoittimet kappaleissa 2, 4 & 12 == Arvostelut == * Imperiumi: 8½/10Levyarvostelu: Unisonic - Unisonic Viitattu 25.10.2022. * Kaaoszine.fi: 8/10Kaaoszine.fi * Soundi: Soundi == Albumilistat == Albumilista (2012) Paras sijoitus Suomen virallinen listahttp://finnishcharts.com/weekchart.asp?cat=a&year;=2012&date;=201215 8 Japanin albumilista 19 Saksan albumilista 24 Ruotsin albumilista 29 Sveitsin albumilista 44 Itävallan albumilista 59 == Lähteet == == Aiheesta muualla == *Unisonic-kappaleen musiikkivideo * * Luokka:Vuoden 2012 esikoisalbumit Luokka:Unisonicin albumit
Strangeways, Here We Come

Strangeways, Here We Come on englantilaisen rockyhtye The Smithsin neljäs ja viimeinen studioalbumi, joka julkaistiin vuonna 1987. Albumin kansikuvassa on näyttelijä Richard Davalos. == Kappaleet == == Lähteet == Luokka:The Smithsin albumit Luokka:Vuoden 1987 albumit
Brian Baker (tennispelaaja)

Brian Baker (s. 30. huhtikuuta 1985 Nashville, Tennessee) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 52 lokakuussa 2012. == Tennisura == Baker saavutti ensimmäisen loppuottelupaikkansa ATP-turnauksessa Nizzassa toukokuussa 2012. Turnauksen välierässä hän voitti Nikolai Davydenkon. Loppuottelussa Baker hävisi Nicolas Almagrolle luvuin 3–6, 2–6. Bakerin paluukausi kuuden vuoden tauon jälkeen jatkui Ranskan avoimilla, joissa hän pääsi toiselle kierroksella. Wimbledonissa hän pääsi ensimmäistä kertaa urallaan pääsarjaan selvitettyään karsinnat. Turnauksessa hän eteni neljännelle kierrokselle voitettuaan muun muassa Jarkko Niemisen. Hän hävisi neljännellä kierroksella Philipp Kohlschreiberille. Yhdysvaltain avoimissa hän hävisi toisella kierroksella Janko Tipsarevićille. == Lähteet == == Aiheesta muualla == *Brian Baker ATP:n sivuilla Luokka:Yhdysvaltalaiset tennispelaajat Luokka:Vuonna 1985 syntyneet Luokka:Elävät henkilöt
Brian Baker

Brian Baker -nimisiä henkilöitä: * Brian Baker (muusikko) (s. 1965), yhdysvaltalainen kitaristi * Brian Baker (näyttelijä) (s. 1967), yhdysvaltalainen näyttelijä * Brian Baker (tennispelaaja) (s. 1985), yhdysvaltalainen tennispelaaja * Brian Baker (yleisurheilija) (s. 1970), yhdysvaltalainen yleisurheilija
Moses

Moses tai Mooses voi tarkoittaa seuraavia: * Mooses, Vanhan testamentin henkilö, muinaisten israelilaisten kansallinen ja uskonnollinen johtaja * Mooses, Moses, miehen etunimi * Moses Maimonides (1135–1204), espanjanjuutalainen rabbi ja filosofi * "Moses", Coldplayn single vuodelta 2004 * Moses, seuraavien henkilöiden sukunimi: ** Bob Moses (s. 1948), yhdysvaltalainen jazzrumpali ja -pianisti ** Ed Moses (s. 1980), yhdysvaltalainen uimari ** Edwin Moses (s. 1955), yhdysvaltalainen aitajuoksija ** Grandma Moses, oik. Anna Mary Moses (1860–1961), yhdysvaltalainen taidemaalari ** Jamie Moses (s. 1955), brittiläinen muusikko ** Mark Moses (s. 1958), yhdysvaltalainen näyttelijä ** Marlene Moses (s. 1961), naurulainen diplomaatti ja poliitikko ** Pablo Moses (s. 1948), jamaikalainen reggae-muusikko ** Robert Moses (1888–1981), yhdysvaltalainen kaupunkisuunnittelija ** Steve Moses (s. 1989), yhdysvaltalainen jääkiekkoilija ** Tallis Obed Moses (s. 1965), Vanuatun presidentti ** Teedra Moses (s. 1976), yhdysvaltalainen laulaja ja lauluntekijä ** Victor Moses (s. 1990), nigerialainen jalkapalloilija ** William Stainton Moses (1839–1892), englantilainen pappi ja spiritualisti. Luokka:Luettelot henkilöistä sukunimen mukaan
Andreas Henrisusanta

Andreas Henrisusanta (7. kesäkuuta 1935 – 10. maaliskuuta 2016) oli indonesialainen roomalaiskatolinen piispa. Hänet vihittiin dehoniaanien papiksi 2. heinäkuuta 1961 ja nimitettiin Tanjungkarangin hiippakunnan vihkipiispaksi sekä Ubaban titulaaripiispaksi 29. elokuuta 1975. Piispaksi vihkiminen seurasi 11. helmikuuta 1976. Pääkonsekraattorina toimi Justinus Darmojuwono, jota avustivat Vincenzo Maria Farano ja Albert Hermelink Gentiaras.Catholic-Hierarchy.org: Bishop Andreas Henrisusanta, S.C.I. Henrisusanta sai 18. huhtikuuta 1979 nimityksen Tanjungkarangin piispaksi. == Lähteet == Luokka:Indonesialaiset papit Luokka:Katoliset piispat Luokka:Vuonna 1935 syntyneet Luokka:Vuonna 2016 kuolleet
Kran Turismo

”Kran Turismo” on rap-duo JVG:n toinen single heidän toiselta pitkäsoitoltaan jvg.fi. Kappaleella vierailee reggaeartisti Raappana. ”Kran Turismo” julkaistiin YouTubessa 11. toukokuuta 2012. Kappale sijoittui Suomen virallisen singlelistan ja Latauslistan ensimmäiselle sijalle. ”Kran Turismon” on tuottanut Sakke Aalto. Kappaleesta julkaistiin livetaltioinneista koottu musiikkivideo heinäkuun lopulla 2012, ja se ylitti kultalevyyn oikeuttavan määrän elokuun puolessa välissä 2012. ==Kappaleet== # == Listasijoitukset == Lista Paras sijoitus Suomen virallinen singlelista 1 Suomen virallinen latauslista 1 == Lähteet == Luokka:JVG:n kappaleet Luokka:Raappanan kappaleet Luokka:Sakke Aallon tuottamat kappaleet Luokka:Vuoden 2012 kappaleet
Al-Minya

Al-Minya () on kaupunki Egyptin Ylä-Egyptissä Niilin varrella. Se on al-Minyan kuvernoraatin hallinnollinen keskus. ==Maantiede== Al-Minya sijaitsee Egyptissä Niilin varrella joen länsirannalla niin sanotun Ylä-Egyptin alueella. Se on myös al-Minyan kuvernoraatin keskus. Matkaa Kairoon pohjoisessa on noin 225 kilometriä. ==Historia== Al-Minyan alueella on useita muinaisen Egyptin aikaisia jäännöksiä, kuten temppeleitä ja hautoja. Kaupungista kaakkoon Niilin toisella puolella sijaitsi Menat Khufun kaupunki, josta myös al-Minyan nykyinen nimi on johdettu. Muinaisen Egyptin 4. dynastian hallitsijat olivat lähtöisin Menat Khufusta. Paikalla on myös pieni 3. dynastian aikainen pyramidi. ==Talous== Al-Minya on oman lähialueensa taloudellinen keskus. Kaupungissa on myös esimerkiksi puuvillan, sokerin ja mattojen valmistukseen liittyvää teollisuutta. Kaupungin kautta kulkee matkustajaliikennettä nähtävyyksille Keski-Egyptissä ja tätä kautta kaupungissa on myös monia hotelleja. Paikallinen matkailu on kuitenkin kärsinyt alueen islamistisesta liikehdinnästä ja siihen liittyvästä terrorismista. ==Väestö== Al-Minyan asukasluku oli vuonna 2006 yhteensä 236 043\. Kaupungin asukkaista noin puolet ovat Egyptin koptilaisia kristittyjä. ==Lähteet== Luokka:Egyptin kaupungit
Paikka vapaana

Paikka vapaana () on brittikirjailija J. K. Rowlingin romaani, joka ilmestyi Little, Brown and Companyn kustantamana 23. marraskuuta 2012. Tyyliltään se on musta komedia. Teosta on myyty maailmanlaajuisesti yli kuusi miljoonaa kappaletta. Suomeksi kirja ilmestyi Otavan kustantamana ja Ilkka Rekiaron kääntämänä marraskuussa 2012. Se oli vuoden 2012 myydyin käännetty kaunokirja (63 800 kpl). Kirjasta tehtiin samanniminen kolmiosainen televisiosarja, joka esitettiin BBC One -kanavalla vuonna 2015. == Lähteet == Luokka:Englantilaiset romaanit Luokka:Vuoden 2012 kirjat
John Phillips

John Phillips voi tarkoittaa seuraavia henkilöitä: * John Phillips (1935–2001), yhdysvaltalainen muusikko The Mamas & the Papas -yhtyeestä * John Phillips (s. 1951), yhdysvaltalainen astronautti * John Phillips, elokuvakäsikirjoittaja.
Virgil Saliscan

Virgil Saliscan (s. 26. toukokuuta 1984 Ploiești) on romanialainen miekkailija. Hän edustaa seuratasolla Steaua Bukarestia. Saliscan voitti vuonna 2002 nuorten EM-kilpailuista pronssia floretissa ja osallistui samana vuonna aikuisten MM-kilpailuihin, joissa hän oli 41. Hän sijoittui Euroopan- mestaruuskilpailuissa 2006 neljänneksi joukkuekilpailussa, ja Romania oli kilpailun viides seuraavan vuoden kisoissa. Saliscan oli MM-kisoissa 2007 neljästoista ja vuoden 2008 olympialaisissa yhdeksästoista. Leipzigin EM- kisoissa 2010 hän sijoittui floretissa yhdenneksitoista. Hän ei ole kilpaillut vuoden 2013 jälkeen.International Fencing Federation == Lähteet == Luokka:Romanialaiset miekkailijat Luokka:Vuonna 1984 syntyneet Luokka:Elävät henkilöt
Ranskan avoin tennisturnaus 2012 – miesten kaksinpeli

Rafael Nadal oli turnauksen kaksinkertainen hallitseva mestari. Hän voitti turnauksen myös tällä kertaa voitettuaan loppuottelussa Novak Đokovićin. ==Sijoitetut pelaajat== # Novak Đoković # Rafael Nadal (mestari) # Roger Federer # Andy Murray # Jo-Wilfried Tsonga # David Ferrer # Tomáš Berdych # Janko Tipsarević # Juan Martín del Potro # John Isner # Gilles Simon # Nicolás Almagro # Juan Mónaco # Fernando Verdasco # Feliciano López # Aleksandr Dolgopolov 17. Richard Gasquet 18. Stanislas Wawrinka 19. Milos Raonic 20. Marcel Granollers 21. Marin Čilić 22. Andreas Seppi 23. Radek Štěpánek 24. Philipp Kohlschreiber 25. Bernard Tomic 26. Andy Roddick 27. Mihail Južnyi 28. Viktor Troicki 29. Julien Benneteau 30. Jürgen Melzer 31. Kevin Anderson 32. Florian Mayer ==Kaavio== ===Avain=== * Q = karsinnoista * WC = villi kortti * LL = Lucky Loser * PR = suojattu ranking * k. = keskeytti * l. = luovutusvoitto ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Ranskan avoin tennisturnaus 2012
Raahen seminaari

Raahen seminaari oli Raahessa vuosina 1896–1971 toiminut opettajaseminaari. Seminaarialue kuuluu Museoviraston valtakunnallisesti merkittävien rakennettujen kulttuuriympäristöjen luetteloon. Suomen ensimmäinen opettajaseminaari perustettiin 1863 Jyväskylään. Ennen Raahen seminaaria oli perustettu myös ruotsinkieliset Tammisaaren ja Uudenkaarlepyyn seminaarit sekä Sortavalan suomenkielinen seminaari. Vuonna 1890 seminaaritutkinto tuli opettajien kelpoisuusehdoksi, mistä seurasi tarve uusille nais- ja miesseminaareille. Miesseminaarit perustettiin Raumalle ja Kajaaniin, naisseminaarit Heinolaan ja Raaheen. Asetus Raahen opettajatarseminaarista annettiin 29. huhtikuuta 1896 ja jo samana kesänä toiminta käynnistettiin lehtori Kosti Raition johdolla. Opettajatarseminaarin ensimmäiset tilat olivat Frans Lindbergin talossa Ranta- ja Koulukatujen kulmassa. Arkkitehti Werner Polónin yleisten rakennusten ylihallituksessa tekemät suunnitelmat hyväksyttiin Senaatissa 1897, jolloin myös rakennustyöt alkoivat. Rakennukset valmistuivat vuonna 1899, mutta toiminta aloitettiin uusissa tiloissa jo 1898. Alueen vuonna 1899 valmistuneita rakennuksia ovat muun muassa alaosiltaan tiiliset ja yläosiltaan puiset kaksikerroksiset päärakennus ja harjoittelukoulu, johtajien ja johtajattarien puurakenteiset asuintalot sekä tiilinen saunarakennus. Seminaarin ensimmäiset miesopiskelijat aloittivat vuonna 1951. Seminaarin toiminta loppui 29. toukokuuta 1971, mihin mennessä seminaarista oli valmistunut yhteensä 3177 kansakoulunopettajaa. Seminaarirakennuksiin sijoitettiin Raahen tietokonealan oppilaitos, joka aloitti toimintansa v. 1972. Oppilaitos säilyi itsenäisenä vuoteen 1997 saakka, jolloin siitä tuli Oulun seudun ammattikorkeakoulun tekniikan alan yksikkö. == Lähteet == == Aiheesta muualla == * Raahen seminaari KirjastoVirman kuva-arkistossa * Seminaarin ja tietokonealan oppilaitoksen rakennukset Raahessa Luokka:Raahen rakennukset ja rakennelmat Luokka:Entiset suomalaiset oppilaitokset Luokka:Opettajaseminaarit Luokka:Valtakunnallisesti merkittävät rakennetut kulttuuriympäristöt Suomessa
Äio

Äio on virolaisen folk metal -yhtye Metsatöllin neljäs studioalbumi. == Kappaleet == # # # # # # # # # # # # # # ==Kokoonpano== * Markus – laulu, kitara, lokulaud * Lauri – laulu, akustinen kitara, kitara, huilut, torupill, kantele, angipill, munniharppu * Kuriraivo – basso, basso mandoliini, huudot, kirkuminen * Atso – rummut, lyömäsoittimet, laulu == Arvostelut == * Angry Metal Guy: Angry Metal Guy * Desibeli.net: * Imperiumi: 8/10 == Lähteet == == Aiheesta muualla == * Äio discogs.com -sivustolla * Luokka:Vuoden 2010 albumit Luokka:Virolaiset metallialbumit Luokka:Folk metal -albumit
Waldemar Bergroth

Fredrik Waldemar Bergroth (14. toukokuuta 1852 Humppila – 4. lokakuuta 1928 Turku) oli Suomalaisessa puolueessa ja sitten Kokoomuksessa toiminut poliitikko. Hän istui kansanedustajana Turun läänin eteläisestä vaalipiiristä vuosina 1917–1919 ja sitten 1922–1927. Hän oli presidentin valitsijamiehenä vuonna 1925. Bergroth oli varsinaiselta ammatiltaan pappi ja toimi muun muassa Vehmaan kirkkoherrana vuosina 1887–1928 sekä Vehmaan rovastikunnan lääninrovastina 1897–1928. Hän istui myös kirkolliskokouksessa ja kuului Herättäjä-lehden toimitukseen. Hänen isänsä oli kirkkoherra Emil Ferdinand Bergroth ja hänen äitinsä Margaretha Carolina Hällfors. Hän meni vuonna 1879 naimisiin Anni Augusta Blomqvistin kanssa. == Lähteet == Luokka:Kansallisen Kokoomuksen poliitikot Luokka:Suomalaisen puolueen poliitikot Luokka:Kansanedustajat Luokka:Varsinais-Suomen vaalipiiri Luokka:Suomen evankelis-luterilaisen kirkon papit Luokka:Vuonna 1852 syntyneet Luokka:Vuonna 1928 kuolleet
Ranskan avoin tennisturnaus 2012 – naisten kaksinpeli

Li Na oli turnauksen hallitseva mestari. Mestaruuden voitti Marija Šarapova, joka voitti loppuottelussa Sara Erranin. ==Sijoitetut pelaajat== # Viktoryja Azarenka (4. kierros) # Marija Šarapova (voittaja) # Agnieszka Radwańska (3. kierros) # Petra Kvitová (välierät) # Serena Williams (1. kierros) # Samantha Stosur (välierät) # Li Na (4. kierros) # Marion Bartoli (2. kierros) # Caroline Wozniacki (3. kierros) # Angelique Kerber (puolivälierät) # Vera Zvonarjova (vetäytyi) # Sabine Lisicki (1. kierros) # Ana Ivanović (3. kierros) # Francesca Schiavone (3. kierros) # Dominika Cibulková (puolivälierät) # Marija Kirilenko (2. kierros) 17. Roberta Vinci (1. kierros) 18. Flavia Pennetta (3. kierros) 19. Jelena Janković (2. kierros) 20. Lucie Šafářová (2. kierros) 21. Sara Errani (loppuottelu) 22. Anastasija Pavljutšenkova (3. kierros) 23. Kaia Kanepi (2. kierros) 24. Petra Cetkovská (2. kierros) 25. Julia Görges (3. kierros) 26. Svetlana Kuznetsova (4. kierros) 27. Nadja Petrova (3. kierros) 28. Peng Shuai (3. kierros) 29. Anabel Medina Garrigues (3. kierros) 30. Mona Barthel (1. kierros) 31. Zheng Jie (2. kierros) 32. Monica Niculescu (1. kierros) ==Kaavio== ===Avain=== * Q = karsinnoista * WC = villi kortti * LL = Lucky Loser * PR = suojattu ranking * k. = keskeytti * l. = luovutusvoitto === Loppukierrokset === ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Ranskan avoin tennisturnaus 2012
August Hyöki

August Hyöki (10. joulukuuta 1874 Luopioinen – 7. lokakuuta 1960 Luopioinen) oli suomalainen poliitikko, joka edusti Suomalaista puoluetta ja myöhemmin Kokoomusta. Hän istui kansanedustajana Hämeen läänin pohjoisesta vaalipiiristä ensin huhtikuusta lokakuuhun 1917 ja sitten kesäkuusta 1918 maaliskuuhun 1919. Lisäksi hän toimi muun muassa Luopioisten kunnallisvaltuutettuna ja kunnallislautakunnan puheenjohtajana. Hän oli varsinaiselta ammatiltaan maanviljelijä ja toimi kotitilan hoitajana vuosina 1898–1949 sekä Aitoon osuusmeijerin isännöitsijänä. Hyökin isä oli ratsutilallinen Juho August Juhonpoika, ja hänen äitinsä oli Anna Liisa Juhontytär. Hyöki avioitui vuonna 1905 Anna Pauliina Atlinin kanssa. == Lähteet == Luokka:Kansanedustajat Luokka:Suomalaisen puolueen poliitikot Luokka:Kansallisen Kokoomuksen poliitikot Luokka:Luopioisten kunnanvaltuutetut Luokka:Pirkanmaan vaalipiiri Luokka:Vuonna 1874 syntyneet Luokka:Vuonna 1960 kuolleet
Frans Härmä

Frans Vihtori (F. V.) Härmä (15. syyskuuta 1881 Tyrvää – 3. tammikuuta 1962 Pori) oli suomalainen poliitikko, toimittaja ja kaupunginjohtaja. Hän toimi Porin ensimmäisenä uuden kunnallislain mukaisena kaupunginjohtajana vuosina 1929–1946. Hän istui Kokoomuksen kansanedustajana Turun läänin pohjoisesta vaalipiiristä syyskuusta 1922 heinäkuuhun 1929. Härmä toimi lisäksi muun muassa Satakunnan Sanomien päätoimittajana vuosina 1907–1911 ja Porin kaupunginjohtajana 1929–1947. Hän oli filosofian tohtori (1917). Härmän vanhemmat olivat maanviljelijä Kaarle Viktor Härmä ja Hilma Karoliina Topi. Hän meni vuonna 1929 naimisiin Laura Irene Olivia Sjöblomin kanssa. == Lähteet == Luokka:Suomalaiset päätoimittajat Luokka:Kansallisen Kokoomuksen poliitikot Luokka:Kansanedustajat Luokka:Turun läänin pohjoinen vaalipiiri Luokka:Porin kaupunginvaltuutetut Luokka:Porin pormestarit ja kaupunginjohtajat Luokka:Suomalaiset opettajat Luokka:Vuonna 1881 syntyneet Luokka:Vuonna 1962 kuolleet
Paul Bissonnette

Paul Albert Bissonnette (s. 11. maaliskuuta 1985 Welland, Ontario) on uransa lopettanut kanadalainen jääkiekkoilija. Bissonnette tunnetaan kaukalossa parhaiten tappelijana, eikä hän ole kaudella 2008–2009 alkaneella NHL-urallaan tehnyt kertaakaan yli kahdeksaa pistettä kaudessa. ==Twitter== Bissonnette on yksi aktiivisimmista yhteisö- ja mikroblogipalvelu Twitterin käyttäjistä Pohjois-Amerikan ammattilaissarjoissa. Toukokuussa 2012 hänellä oli palvelussa jo yli 270 000 seuraajaa, joka on osittain edesauttanut hänen nousuaan fanien suursuosikiksi Phoenixissä. ==Lähteet== * Luokka:Kanadalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1985 syntyneet Luokka:Elävät henkilöt
Jorma Rantala

Jorma Onni Olavi Rantala (12. tammikuuta 1916 Rauma – 17. heinäkuuta 2001 Varkaus) oli suomalainen sosialidemokraattisen puolueen poliitikko. Hän opiskeli kasvatusoppia ja toimi sittemmin koulunjohtajana. Hän sai kunnallisneuvoksen arvon vuonna 1985. Rantala istui Kuopion läänin vaalipiiristä valittuna kansanedustajana tammikuusta 1972 maaliskuuhun 1983. Hän oli presidentin valitsijamiehenä vuosina 1968, 1978 ja 1982. Lisäksi hän toimi muun muassa Varkauden kaupunginvaltuuston puheenjohtajana. Hänen isänsä oli talonomistaja Johan Rantala, ja hän sai itse viisi lasta. Hänen puolisonaan oli vuodesta 1942 Helga Orvokki Heikkilä. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Varkauden kaupunginvaltuutetut Luokka:Pohjois-Savon vaalipiiri Luokka:Suomalaiset opettajat Luokka:Vuonna 1916 syntyneet Luokka:Vuonna 2001 kuolleet
Matoankeriaat

Matoankeriaat (Moringuidae) on ankeriaskaloihin kuuluva heimo. Heimon lajeja tavataan läntiseltä Atlantilta ja indopasifiselta merialueelta. ==Lajit ja anatomia== Matoankeriaiden heimoon kuuluu 2 sukua ja lähteestä riippuen 6-12 lajia. Ruumiinrakenteeltaan matoankeriaat ovat pitkulaisia kaloja, jotka saavuttavat suurimmillaan hieman alle metrin pituuden. Yhteisiä piirteitä ovat selkäevän alkaminen vasta kalan ruumiin takaosasta. Selkäevä on matala ja yhdistynyt pyrstö- ja peräevien kanssa. Neoconger-suvun lajeilla ja nuorilla Moringua-suvun kaloilla ei ole rintaeviä. Maatoankeriaden silmät ovat pienet nuorilla Moringua- suvun lajeilla ja Neoconger-suvun matoankerialilla. Aikuisilla Moringua-suvun lajeilla silmät ovat hyvin kehittyneet. Kalojen suu on keskikokoinen. Matoankeriaat ovat suomuttomia ja väriltään ne ovat nuorena oransseja ja aikuisina harmahtavia tai ruskeita. Vatsa on usein selkää vaaleampi. ==Levinneisyys ja elintavat== Matoankeriaslajeja tavataan trooppisista vesistä Atlantin länsiosista, Intian valtamerestä ja Tyynestämerestä, Moringua-suvun lajeja toisinaan myös murto- ja makeista vesistä. Nuoret kalat elävät kaivautuneena hiekka- tai mutapohjaan pää edellä. Aikuisina kalat liikkuvat toisinaan koralliriuttojen läheisyydessä. Heimon kalojen ravintoa ovat pienet selkärangattomat eläimet. ==Lähteet== Luokka:Ankeriaskalat
Octave-Louis Pasquet

Octave-Louis Pasquet (10. marraskuuta 1869 – 11. heinäkuuta 1961) oli ranskalainen roomalaiskatolinen piispa. Hänet vihittiin papiksi 23. joulukuuta 1893 ja nimitettiin Séesin hiippakunnan johtoon 21. kesäkuuta 1926. Piispaksi vihkiminen seurasi 8. syyskuuta. Pääkonsekraattorina toimi Théophile-Marie Louvard, jota avustivat Georges-François-Xavier-Marie Grente ja Raymond-René Lerouge.Catholic-Hierarchy.org: Bishop Octave-Louis Pasquet Pasquet jäi eläkkeelle 31. maaliskuuta 1961, jolloin hänet nimitettiin Erizan titulaaripiispaksi. Hän kuoli myöhemmin samana vuonna. == Lähteet == Luokka:Ranskalaiset piispat Luokka:Katoliset piispat Luokka:Vuonna 1869 syntyneet Luokka:Vuonna 1961 kuolleet
Salvatore Magnasco

Salvatore Magnasco (1. tammikuuta 1806 – 12. tammikuuta 1892) oli italialainen roomalaiskatolinen arkkipiispa. Hänet nimitettiin Genovan arkkihiippakunnan vihkipiispaksi ja Bolinan titulaaripiispaksi 22. toukokuuta 1868. Piispaksi vihkiminen seurasi 28. kesäkuuta. Pääkonsekraattorina toimi Gustav Adolf von Hohenlohe-Schillingsfürst, jota avustivat Paolo Brunoni ja François Marinelli.Catholic-Hierarchy.org: Archbishop Salvatore Magnasco Magnasco osallistui Vatikaanin ensimmäiseen kirkolliskokoukseen. Hän sai 27. lokakuuta 1871 nimityksen Genovan arkkipiispaksi, jona hän toimi, kunnes kuoli 86-vuotiaana virassa. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1806 syntyneet Luokka:Vuonna 1892 kuolleet
Tomás Belestá y Cambeses

Tomás Belestá y Cambeses (29. joulukuuta 1811 Zamora – 6. huhtikuuta 1892) oli espanjalainen roomalaiskatolinen piispa. Hänet valittiin Zamoran hiippakunnan johtoon 22. syyskuuta 1880. Piispaksi konsekroinnin suoritti 6. maaliskuuta 1881 Fernando Blanco y Lorenzo, jota avustivat Vicente Calvo y Valero ja Ciriaco María Sancha y Hervás.Catholic-Hierarchy.org: Bishop Tomás Belestá y Cambeses Belestá y Cambeses kuoli 80-vuotiaana virassa. == Lähteet == Luokka:Espanjalaiset papit Luokka:Katoliset piispat Luokka:Vuonna 1811 syntyneet Luokka:Vuonna 1892 kuolleet
Federico Federici

Federico Federici (20. joulukuuta 1844 – 6. elokuuta 1892) oli italialainen roomalaiskatolinen piispa. Hänet vihittiin papiksi 19. joulukuuta 1868 ja nimitettiin Folignon hiippakunnan johtoon 1. kesäkuuta 1888. Piispaksi vihkiminen seurasi 10. kesäkuuta. Pääkonsekraattorina toimi Mariano Rampolla del Tindaro.Catholic-Hierarchy.org: Bishop Federico Federici Federici kuoli 47-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1844 syntyneet Luokka:Vuonna 1892 kuolleet
Tanskan miehitys

Tanskan miehitys on Tanskan historian ajanjakso toisessa maailmansodassa, joka alkoi Saksan vallatessa maan 9. huhtikuuta 1940 ja päättyi Saksan antautumiseen 5. toukokuuta 1945. Miehitys kesti siis yli viisi vuotta. Muista Saksan valtaamista alueista poiketen pääosa Tanskan hallinnosta jatkoi toimintaansa kuten ennen valtausta aina vuoteen 1943. Tanskan hallitus ja kuningas eivät poistuneet sodan aikana maasta, vaan tanskalainen hallinto jatkoi pääosin toimintaansa lakkauttamiseensa saakka 1943. == Tanskan valtaus == Saksa valtasi Tanskan osana operaatio Weserübungia. Saksalaiset aloittivat hyökkäyksensa 9. huhtikuuta 1940 kello viisitoista yli neljä aamulla ja taistelut päättyivät maan antautumiseen ja joukkojen kotiuttamiskeskusteluihin kello 10.00. === Färsaaret, Islanti ja Grönlanti === Tanskan valtauksen jälkeen brittijoukot nousivat maihin Färsaarilla estääkseen saksalaisia hyödyntämästä saaria. Islanti, jonka päämiehenä oli Tanskan hallitsija, joutui samoin brittijoukkojen miehittämäksi. Myöhemmin Islannin hallinta siirrettiin Yhdysvalloille, joka siirron aikana oli vielä puolueeton. Islanti sai täyden itsenäisyyden jo ennen Tanskan miehityksen päättymistä 1944. Yhdysvallat lupautui Tanskan valtauksen aikana puolustamaan Grönlantia mahdollisen miehityksen varalta. Sopimus sisälsi mahdollisuuden rakentaa tukikohdan saarelle. == Protektoraattihallinto 1940–1943 == Tanskalaisten mielipiteet jakautuivat suhtautumisessa Saksaan ja saksalaisiin. Pieni osa oli avoimen natsimielisiä ja toiset etsivät taloudellista etua käymällä miehittäjien kanssa kauppaa ja osan muodostaessa vastarintaryhmiä pääosan jatkaessa kuitenkin elämäänsä kuten ennen miehitystä. Tanskan hallituksen yhteistyöhalukkuuden seurauksena Saksan hallinto ilmoitti kunnioittavansa Tanskan itsemääräämisoikeutta ja alueellista hallintoa sekä puolueettomuuta. Hallituksen kokoonpano pysyi lähes muuttumattomana ja parlamentti jatkoi toimintaansa lähes samoin kuin ennen miehitystä. Tanskan valtionhallinto jatkoi sisäpoliittisesti kuten aiemmin. Poliisi ja oikeuslaitos säilyivät tanskalaisten valvonnassa ja monista muista maista poiketen kuningas Kristian X pysyi maassa ja sen valtionpäämiehenä. Myös Tanskan armeija jatkoi toimintaansa itsenäisenä. == Vastarinnan lisääntyminen == Tanskan ja Saksan hallinnon yhteistyö loppui elokuussa 1943. Maahan julistettiin poikkeustila, ja Tanskan armeija riisuttiin aseista. Saksa alkoi koventaa otettaan maasta. Syksyllä 1944 Saksan armeija pidätti 2 000 tanskalaista poliisia ja lähetti heidät keskitysleirille syytettyään heitä yhteistyöstä vastarintaliikkeen kanssa. Vastarinta alkoi kasvaa vahvemmaksi. Sabotaaseja tehneiden vastarintaliikkeiden lisäksi tanskalaiset alkoivat lakkoilla. Kymmeniä lakkolaisia surmattiin, ja vastarintaliike otti hengiltä noin 400 tanskalaista ilmiantajaa. Ilmiantajien murhista yli puolet tehtiin sodan viimeisinä kuukausina vuonna 1945. Kun liittoutuneet vapauttivat Tanskan 5. toukokuuta, saksalaiset eivät tehneet vastarintaa. Sen sijaan tanskalaiset Saksaa tukeneet ja Saksalle vastarintaa tehneet ottivat muutaman kerran yhteen. Luokka:Tanskan historia Luokka:Sotilasmiehitys Luokka:Toinen maailmansota
Enrico de Rossi

Enrico de Rossi (14. marraskuuta 1805 Napoli – 1897?) oli italialainen roomalaiskatolinen arkkipiispa. Hänet vihittiin papiksi 19. joulukuuta 1829 ja valittiin Casertan hiippakunnan johtoon 17. tammikuuta 1856. Piispaksi vihkiminen seurasi 22. kesäkuuta. Pääkonsekraattorina toimi Girolamo d'Andrea. De Rossi osallistui Vatikaanin ensimmäiseen kirkolliskokoukseen. Hän erosi tehtävistään piispana 12. kesäkuuta 1893, ja samana päivänä hänet nimitettiin Antiochia in Pisidian titulaariarkkipiispaksi.Catholic-Hierarchy.org: Archbishop Enrico de Rossi == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1805 syntyneet Luokka:Vuonna 1897 kuolleet
Francesco Cuccarese

Francesco Cuccarese (s. 8. maaliskuuta 1930 Tursi) on italialainen roomalaiskatolinen arkkipiispa. Hänet vihittiin papiksi 19. heinäkuuta 1953 ja nimitettiin Acerenzan arkkihiippakunnan johtoon 12. helmikuuta 1979. Piispaksi vihkiminen seurasi 1. huhtikuuta. Pääkonsekraattorina toimi Sebastiano Baggio, jota avustivat Dino Tomassini ja Vincenzo Franco.Catholic-Hierarchy.org: Archbishop Francesco Cuccarese Cuccarese sai 6. kesäkuuta 1987 nimityksen Casertan hiippakunnan johtoon ja arkkipiispan henkilökohtaisen tittelin. 21\. huhtikuuta 1990 Cuccarese nimitettiin Pescara-Pennen arkkipiispaksi, jona hän toimi, kunnes jäi eläkkeelle 4. marraskuuta 2005. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1930 syntyneet Luokka:Elävät henkilöt
Timbuktun piiri

Timbuktun piiri () on paikallishallintoalue Malin Timbuktun alueella. Sen pinta-ala on 347 488 neliökilometriä. Asukkaita on 124 500 henkeä (vuonna 2009). Timbuktun piiri rajoittuu idässä Kidalin ja Gaon alueisiin, etelässä Timbuktun alueen Gourma-Rharousin ja lännessä Goundamin piireihin sekä pohjoisessa Mauritaniaan ja Algeriaan. Piirin pohjoisosa kuuluu Saharan autiomaahan ja eteläisin osa Sahelin vyöhykkeeseen. Etelässä virtaa Nigerjoki. Piirin hallinnollinen keskus on Timbuktun kaupunki. Sen lisäksi siihen kuuluu viisi maalaiskuntaa: Alafia, Ber, Bourem-Inaly, Lafia ja Salam. Kyliä ja paimentolaisryhmiä on yhteensä 121. Väestö on keskittynyt Nigerjoen varrelle. Asukkaista valtaosa on kiinteästi asuvia songhaita sekä kalastusta harjoittavia bozoja ja somonoja. Loput ovat paimentolaisina eläviä tuaregeja, arabeja ja belloja. Seudun pääelinkeinot ovat osin keinokasteluun perustuva maanviljely sekä paimentolaisuuteen ja laiduntamiseen perustuva karjanhoito. Tärkeimmät viljelykasvit ovat riisi ja vihannekset. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja. Taoudennissa on suolakaivos. Tärkein matkailukohde on historiallinen Timbuktun kaupunki. ==Lähteet== *
Jääkiekon nuorten 1. divisioonan maailmanmestaruuskilpailut

Jääkiekon nuorten 1. divisioonan maailmanmestaruuskilpailut pelataan vuosittain niiden alle 20-vuotiaiden jääkiekkomaajoukkueiden kesken, jotka sijoittuivat edellisen vuoden kisoissa 1. divisioonaan. Vuoteen 2001 asti sarja tunnettiin nimellä B-sarja. ==Kisat== Vuosi Nousijat pääsarjaan Putoajat 2. divisioonaan Isäntämaa 2001 Ranska Ranska Latvia Latvia 2002 Saksa Saksa Ei putoajaa Ei putoajaa 2003 Ukraina Itävalta Kroatia Puola (A-lohko) (B-lohko) 2004 Saksa Valko-Venäjä Unkari Japani (A-lohko) (B-lohko) 2005 Norja Latvia Britannia Viro (A-lohko) (B-lohko) 2006 Saksa Valko-Venäjä Japani Unkari (A-lohko) (B-lohko) 2007 Tanska Kazakstan Viro Italia (A-lohko) (B-lohko) 2008 Saksa Latvia Liettua Britannia (A-lohko) (B-lohko) 2009 Sveitsi Itävalta Viro Unkari (A-lohko) (B-lohko) 2010 Saksa Norja Ranska Puola (A-lohko) (B-lohko) 2011 Latvia Tanska Ukraina Liettua (A-lohko) (B-lohko) 2012 Saksa Saksa Japani Japani (A-lohko) (B-lohko) 2013 (A-lohko) (B-lohko) 2014 (A-lohko) (B-lohko) 2015 (A-lohko) (B-lohko) 2016 (A-lohko) (B-lohko) 2017 (A-lohko) (B-lohko) 2018 (A-lohko) (B-lohko) Luokka:Jääkiekon nuorten maailmanmestaruuskilpailut
Mike Santorelli

Michael ”Mike” Santorelli (s. 14. joulukuuta 1985 Vancouver, Brittiläinen Kolumbia) on kanadalais-italialainen jääkiekkoilija, pelipaikaltaan keskushyökkääjä. Hän edustaa NHL:ssä pelaavaa Anaheim Ducksia. == Ura == Ennen ammattilaisuraansa Santorelli pelasi vuodet 2002–2004 juniorisarja BCHL:ssä, joukkueissa Langley Hornets ja Vernon Vipers, ja vuodet 2004–2007 Northern Michigan Wildcatsissä yliopistosarja CCHA:ssa. Hänet nimettiin kauden 2006–2007 päätteeksi sarjan ensimmäiseen tähdistökentälliseen. Hän oli tuolla kaudella joukkueensa paras pistemies ja CCHA:n paras maalintekijä. Santorelli aloitti ammattilaisuransa vuonna 2007 hänet NHL:n varaustilaisuudessa 2004 varanneen Nashville Predatorsin farmijoukkueessa Milwaukee Admiralsissa. Hän pelasi ensimmäiset NHL-ottelunsa kaudella 2008–2009 ja edusti Predatorsia myös kaudella 2009–2010. Suurimman osan noista kausista hän pelasi kuitenkin AHL:ssä. Vuonna 2009 hänet valittiin AHL:n tähdistöotteluun. Santorelli siirtyi elokuussa 2010 Florida Panthersiin kaupassa, jossa Predators sai vaihdossa neljännen kierroksen varausvuoron NHL:n varaustilaisuudessa 2011. Kausi 2010–2011 oli ensimmäinen, jonka hän pelasi kokonaan NHL:ssä. Hän teki tuolla kaudella 41 tehopistettä, 20 maalia ja 21 syöttöpistettä, ja oli joukkueensa toiseksi paras pistemies Stephen Weissin jälkeen. Santorelli siirtyi huhtikuussa 2013 Winnipeg Jetsiin waivers-listan kautta. Heinäkuussa 2013 hän teki vapaana pelaajana sopimuksen Vancouver Canucksin kanssa. == Perhe == Myös Mike Santorellin veli Mark on pelannut jääkiekkoa ammattilaisena. He olivat joukkuetovereita pelatessaan Milwaukee Admiralsissa. == Lähteet == == Aiheesta muualla == * Luokka:Kanadalaiset jääkiekkoilijat Luokka:Italialaiset jääkiekkoilijat Luokka:Kanadanitalialaiset Luokka:Nashville Predatorsin varaamat pelaajat Luokka:Vuonna 1985 syntyneet Luokka:Elävät henkilöt